
U skladu sa podglavljem III  Ustava Republike Kosovo, na osnovu  Zakona br. 03/L-047 za zaštitu i  promovisanje prava zajednica i njihovih pripadnika u Republici Kosovo,Zakona br.08/L-193 o budžetskim izdvajanjima za budžet Republike Kosovo za 2023 godinu, Dodatak 14 Uredbe (KRK)-br. 02/2021 za oblasti administrativne odgovornosti kabineta premijera i ministarstava, kao i Odluku o utvrđivanju  procedura za pružanje pomoći pripadnicima zajednica u Republici Kosovo, Ministarstvo za zajednice i povratak, objavljuje;


JAVNI POZIV ZA DODELU UREĐAJA BELE TEHNIKE ZA PRIPADNIKE NEVEĆINSKIH   ZAJEDNICA KOJIMA JE POMOĆ NEOPHODNA


Ovim javnim pozivom Ministarstvo za zajednice i povratak (u daljem tekstu MZP) ima za cilj da pripadnicima nevećinskih zajednica u Republici Kosovo, obezbedi doniranje uređaja bele tehnike porodicama ili pojedincima koji iz ekonomskih i socijalnih razloga žive u teškim uslovima.


Kriterijumi za dodelu uređaja bele tehnike za pripadnike nevećinskih  zajednica kojima je pomoć neophodna su:
1. Da su državljani Republike Kosovo i da su stariji od osamnaest (18) godina (da imaju identifikacioni dokument Republike Kosovo);
2. Teška ekonomska situacija;
3.On/ona ili bilo ko od članova porodice ranije nije koristio pomoć za belu tehniku od strane MZP-a.

 Dokumentaciju koju treba dostaviti:
1. Prijava/Zahtev (preuzimanje na web-u) popunjena sa svim podacima i potpisana od strane podnosioca;
2. Kopije ličnih karti za podnosioca zahteva i sve ostale punoletne članove porodice;
3. Izvod iz matične knjige  rođenih za maloletnike;
4. Deklaracija o porodičnoj zajednici;
5. Izjava pod zakletvom (preuzmite na web) da nisu ranije dobijali pomoć za belu tehniku  od strane MZP-a;
6. Dokaz da prima socijalnu pomoć (ako postoji);
7. Dokaz o mesečnim primanjima ispod prosečne zarade (ako postoji);
8. Ostala dokumenta o zdravstvenom stanju podnosioca zahteva ili drugih članova porodice (ako postoje).    


Dodatne Informacije

Sledeće kategorije treba da imaju prioritet pod jednakim uslovima:
1. Potencijalni korisnici sa članovima porodice sa posebnim potrebama;
2. Potencijalni korisnici sa članovima porodice u teškom zdravstvenom stanju;
3. Potencijalni korisnici sa decom mlađom od 5 godina;
4. Potencijalni korisnici bez prihoda ili koji imaju koristi od šeme socijalne pomoći;
5. Potencijalni korisnici sa mentalnim ili fizičkim invaliditetom;
6. Samohrani roditelji.

Napomena:

Korisnici će biti fizička lica koja su od strane komisije za ocenjivanje rangirana sa najvećim brojem bodova, u zavisnosti od planiranih budžetskih ograničenja. Svi korisnici su u obavezi da primljenu pomoć koriste u traženu svrhu.


Period aplikacije: 	

Ovaj javni poziv je objavljen na sajtu Ministarstva za zajednice i povratak https://mkk.rks-gov.net/. Sve potrbne informacije i formulare za prijavu na ovom javnom pozivu možete pronaći kako na ovom sajtu tako i u samoj zgradi Ministarstva. Podnosioci prijava koji žele da se prijave na ovaj javni poziv moraju da izraze svoje interesovanje tako što će svu potrebnu dokumentaciju dostaviti u fizičkom obliku u arhivu Ministarstva za zajednice i povratak, ul. Majka Tereza, PB. 12000  Kosovo Polje/Republika Kosovo.
Prijava za ovaj javni poziv počinje 06.02.2023. a poziv će biti otvoren  do 17.02.2023. godine  u 16:00 časova i prijave nakon ovog roka se neće primati.

Dodatne informacije i pojašnjenja mogu se dobiti direkno u kancelarijama Ministarstvo za zajednice i povratak.

